钦定古今图书集成/明伦汇编/氏族典/第120卷 > 陈曙
## 钦定古今图书集成/明伦汇编/氏族典/第120卷 > 陈曙

按《十国春秋》，南唐陈曙，蕲州人，善坛观道士也。人谓
为“百岁，实亦不知其年。步行日数百里。乡人有会集
或祭神，曙不待召而至，醉饱乃辞去。由是人多虚席
设醴以俟之。同日或至数家，舍中惟一榻，素书数卷，
与蛇虎杂居，不设窗户，雨雪满室亦自若。人有乘其
出往窥之者，曙必自外来，凡数十年，颜鬓不少异。烈”
祖闻而召之，使者未至，忽叹息曰：“吾老矣，何益于国，
而枉见召。”后数日，使者再召之，竟不行。保大中，常至
夜独焚香于庭，仰天拜祝，退而恸哭。俄而淮上兵兴，
人以为预知也。后过江，居永兴《景星废观》，邑人罕有
见者。及卒数日，方棺敛，而遍体发汗焉。